ועדת הכספים, כנסת 19, פרוטוקול מספר 142, 2013-07-18 01:00

ניסן סלומינסקי: ההתייעצות הסיעתית הסתיימה.

ראובן ריבלין: אם לא תעמוד על הזמן, כל הפסקה כזאת תימשך עוד חצי שעה.

ניסן סלומינסקי: אנחנו עומדים על הזמן ועוצרים גם להתייעצויות אמיתיות.

ניסן סלומינסקי: חברה משפחתית ומיד לאחר מכן יהיה הנושא של הסטודנטים.

יעקב ליצמן: מפצלים את זה?

ניסן סלומינסקי: לא.

ניסן סלומינסקי: למה?

בועז טופורובסקי: לדעתי הסטודנטים זה נושא חדש.

יעקב ליצמן: אני מסכים.

שגית אפיק: פרק ט', חברה משפחתית.

ניסן סלומינסקי: סעיף 40(16).

שגית אפיק: הסתייגות אחת לחברה משפחתית.

אראל מרגלית: שגית, תרענני את הזיכרון לגבי חברה משפחתית.

אייל לב ארי: בגדול, מדובר בחברה ככל חברה אחרת, היא התאגדה כחברה.

אייל לב ארי: מבחינת המיסוי יש נישום אחד שנרשם כנישום מייצג, מעבר לתנאים של קרבה משפחתית בין כל בעלי המניות כתנאי לכך שהחברה תיחשב לחברה משפחתית.

ניסן סלומינסקי: בגלל היותה משפחתית, יש נישום אחד.

אייל לב ארי: הנישום המייצג הוא זה שמבחינת מס הכנסה חב במס לפי שיעור ההכנסה שלו.

שגית אפיק: יש הסתייגות אחת.

שגית אפיק: ההסתייגות מדברת על כך שהתחילה של זה תהיה במקום ב-1 בינואר 2014 – ב-1 בינואר 2015.

ראובן ריבלין: של מי ההסתייגות?

שגית אפיק: של הקבוצה.

ראובן ריבלין: אראל, זאת ההסתייגות שלכם.

מיכל בירן: אפשר לנמק אותה?

אראל מרגלית: אבל שגית, תסבירי לי מה היה לפני כן.

ניסן סלומינסקי: ההסתייגות היא רק על תאריך התחולה.

מיכל בירן: לדחות בשנה.

אראל מרגלית: זה אומר לקחת יותר מס?

אייל לב ארי: כפי שהוסבר, הופסקה היכולת לעבור אחת לתקופה מחברה משפחתית לחברה רגילה ןלהיפך כדי למנוע תכנוני מס.

ראובן ריבלין: יש להם שיקול דעת שהם יכולים להפעיל אותו.

ראובן ריבלין: נתנו להם תאריך, עד אז יוכלו להחליט אם הם רוצים לעבור מחברה משפחתית לחברה רגילה.

מיכל בירן: אני רוצה לנמק את ההסתייגות.

מיכל בירן: אני חושבת שההמשגה וההקשר של חברות משפחתיות שהיו תמיד אבן מאבני הבסיס של הכלכלה הישראלית בהרבה מאוד מקומות, אני חושבת שההיעלמות שלהן היא מראה את היעלמות העסקים הקטנים בהם אתה מכיר את מי שמוכר לך במכולת.

מיכל בירן: ברור שכחלק מההיעלמות של זה, אלה אנשים שימשיכו להשתמש בזה כאיזשהו משחק במסים ובסך הכול אני מברכת על היוזמה אבל נראה לי שכשעושים שינוי כזה גדול, מן הראוי לאפשר לאותן אלה שהן באמת חברות משפחתיות לעשות התייעצות משפחתית ולתת להן עוד שנה כדי שיוכלו לשנות את הנדרש.

מיכל בירן: נראה לי שזה אך מתבקש.

ניסן סלומינסקי: מי בעד קבלת ההסתייגות?

ניסן סלומינסקי: ה צ ב ע ה בעד – 6 נגד – 9

מיכל בירן: רביזיה.

מיכל בירן: הלב נשבר מההחלטה השרירותית הזאת.

ניסן סלומינסקי: ההסתייגות לא התקבלה.

אייל לב ארי: פרק ט', סעיף 40(16)(א)(1), תיקון נוסח ראשון, ברישא, במקום "הכנסה חייבת של החברה" זה יהיה "במקום הכנסתה החייבת".

אייל לב ארי: בשורה השלישית, במקום "והפסדים של חברה תושבת ישראל שהתאגדה בישראל", יימחקו המלים "של חברה תושבת ישראל שהתאגדה בישראל".

אראל מרגלית: שגית, תסבירי.

שגית אפיק: את תיקוני הנוסח?

שגית אפיק: אלה תיקוני נוסח מקלים.

שגית אפיק: הבוקר פנו אלינו בטענה שנוצר עיוות בהוראת השעה.

שגית אפיק: נאמר שנוסח הוראת המעבר עלול ליצור מצב שבו יוטל מיסוי של 110 אחוזים על חברות משפחתיות בתקופה הזאת.

שגית אפיק: אם אתה יכול להפריך את זה.

שגית אפיק: זה מופיע בכחול.

שגית אפיק: הבוקר הייתה פנייה ונאמר שהנוסח יוצר מצב אבסורדי לטענת הפונים.

שגית אפיק: זה לא נושא חדש אלא זה אותו נושא.

שגית אפיק: אנחנו רק רוצים תשובה לפרוטוקול כדי לוודא שזה לא כך.

יצחק כהן: בחברה משפחתית עשינו התייעצות סיעתית?

ניסן סלומינסקי: כן.

ניסן סלומינסקי: לפני כמה דקות.

מיכל בירן: היא לא הייתה על חברה משפחתית.

שגית אפיק: זה היה על חברה משפחתית.

משה גפני: מה שהוא מסביר עכשיו, במה זה שונה מהכחול?

שגית אפיק: הוא יסביר מדוע הוראת המעבר היא סבורה.

משה גפני: רגע.

משה גפני: אני שואל במה זה שונה מהכחול.

ניסן סלומינסקי: מישהו אמר שהוא חושש שאולי זה יגרום למיסוי גבוה יותר.

ניסן סלומינסקי: כשהנושא נבדק, התברר שלא כך הוא.

ניסן סלומינסקי: אם זה לא מעניין, אפשר לדלג על זה.

יצחק כהן: לא.

יצחק כהן: רוצים לשמוע.

משה אשר: כמו שאמרנו, במעבר מחברה רגילה לחברה משפחתית אנחנו לא גובים את המס בנקודת המעבר, כאשר מדובר בנכסים שנמצאים בחברה הרגילה אלא מחכים לנקודה בה החברה המשפחתית תמכור את הנכסים.

משה אשר: בסיטואציה הזאת, מכיוון שערב היותה של החברה חברה משפחתית, מי שמחזיק בה הם יחידים כי למחרת הם צריכים להיות גם יחידים וגם בני אותה משפחה אחת כדי שיוכלו להיחשב לחברה משפחתית.

משה אשר: לכן אין את המצב שמתואר כאן כאילו מוחזקת החברה הרגילה כחברה שהיא בבעלות חברות אלא כולם בבעלות יחידים במועד המעבר.

משה אשר: לכן אין את הבעיה שמוצגת כאן כאילו שיעור המס שלהם הוא מס עודף מעבר למיסוי הדו שלבי הרגיל.

משה אשר: לכן ההערה היא לא נכונה.

שגית אפיק: תודה.

שגית אפיק: אתה לא יכול להצביע על הסעיף כי יש רביזיה.

מיכל בירן: חשוב שיינתן לי הזמן לעשות לובי ושלא תהיה הצבעה.

ראובן ריבלין: ודאי, לפחות עוד שעה.

מיכל בירן: בועז כמעט השתכנע.

ניסן סלומינסקי: אנחנו עוברים לנושא הסטודנטים.

שגית אפיק: פרק ח'.

ניסן סלומינסקי: נקודת זיכוי למסיימי תואר.

משה גפני: נושא חדש.

עיסאווי פריג': שגית, זה נופל בהגדרת נושא חדש?

בועז טופורובסקי: דנו בדיוק בסעיפים האלה.

משה גפני: נושא חדש.

משה גפני: ועדת כנסת.

ניסן סלומינסקי: נשאל את הייעוץ המשפטי.

משה גפני: מה הייעוץ המשפטי קשור לעניין?

יצחק כהן: בשם הקבוצה אני רוצה התייעצות סיעתית.

שגית אפיק: למה זה נושא חדש?

משה גפני: כי לפי מה שהיה בכחול, זה היה מבוטל לגמרי ועכשיו מכניסים שנה.

ניסן סלומינסקי: אז למה זה נושא חדש?

משה גפני: כי זה לא היה בכחול.

משה גפני: אני הצבעתי בכחול על מה שהצבעתי בגלל שהיה משהו אחר.

ניסן סלומינסקי: אפילו שגית צוחקת.

משה גפני: הצחוק לא רלוונטי לעניין הזה.

ניסן סלומינסקי: אתה לימדת אותי, לפני שנכנסתי שכל אשר תאמר אליך שרה, שמע בקולה.

גילה גמליאל: אז למה אתה לא שומע לי?

משה גפני: אתה יכול לדון על מה שהיה בכחול.

גילה גמליאל: אני אמרתי לכם בתחילת הדרך לגבי הגזרות שלא יעברו.

גילה גמליאל: לקח לכם חודש ומשהו להבין את זה.

גילה גמליאל: עכשיו אני אומרת לכם כבר מספר שעות שתגיעו עם האופוזיציה להסכמה בעניין הזה שדיברנו עליו ואחר כך תעשו את זה, אבל עוד חמש שעות.

גילה גמליאל: כדאי שתפנימו כבר מעכשיו.

יצחק כהן: אני מבקש התייעצות סיעתית על הפרק הזה.

גילה גמליאל: אני מוכנה שמעכשיו אתה ועופר תיקחו את הקרדיט להסכמה.

ניסן סלומינסקי: אנחנו מחדשים את ישיבת הוועדה.

אחמד טיבי: אדוני היושב ראש, ההתייעצות הסיעתית הסתיימה.

ניסן סלומינסקי: אתה רוצה למסור תוצאות?

אחמד טיבי: לא בשלב זה.

יעקב ליצמן: הוחלט נושא חדש.

ניסן סלומינסקי: אנחנו מעלים את הנושא של הסטודנטים.

יעקב ליצמן: נושא חדש.

יצחק כהן: יש הסתייגות של הקבוצה.

גילה גמליאל: הוראת שעה.

שגית אפיק: אתם עומדים על ההסתייגות?

יצחק כהן: כן.

יצחק כהן: אנחנו רוצים שהסטודנטים לא ייפגעו.

יצחק כהן: אנחנו רוצים שהמצב הקיים יישאר.

יצחק כהן: אל תבגדו בסטודנטים.

יצחק כהן: אל תפגעו בסטודנטים.

יצחק כהן: לא רוצים שהסטודנטים ייפגעו.

יצחק כהן: המצב הקיים הוא טוב ואנחנו רוצים שהוא יימשך.

ניסן סלומינסקי: נצביע על הכחול.

גילה גמליאל: אני לא מצביעה על הכחול.

גילה גמליאל: תחלמו בלילה.

גילה גמליאל: בואו נראה את בועז טופורובסקי מצביע על הכחול.

ניסן סלומינסקי: הוא יצביע.

גילה גמליאל: יריב, אין מצב שמצביעים על הכחול.

יצחק כהן: איפה טופורובסקי?

גילה גמליאל: אם מצביעים על הכחול, מי שלא הבין זה לבטל את הזכויות של האקדמאים.

גילה גמליאל: אני מצביעה נגד.

גילה גמליאל: אני עם האופוזיציה.

גילה גמליאל: נראה אתכם.

גילה גמליאל: אם יש להם זכויות, תעביר לוועדת הכנסת.

ניסן סלומינסקי: אבל זה לא נושא חדש.

גילה גמליאל: אם שגית אומרת שזה לא נושא חדש, מעלים להצבעה רגילה.

גילה גמליאל: אם זה נושא חדש, יש להם זכויות כאן.

שגית אפיק: זה לא נושא חדש.

יצחק כהן: נושא חדש.

יצחק כהן: ועדת הכנסת.

יעקב ליצמן: זה נושא חדש.

שגית אפיק: בעיני זה לא נושא חדש.

שגית אפיק: יחד עם זאת, לפי התקנון אין מבחן משפטי לשאלה אם זה נושא חדש או לא.

שגית אפיק: אם אתם עומדים על הטענה של נושא חדש, צריך ללכת לוועדת הכנסת.

יצחק כהן: ועדת הכנסת.

ראובן ריבלין: זה דבר חדש מהכתוב בחוק שהוגש לנו.

אחמד טיבי: יריב, מחר.

ניסן סלומינסקי: לא יודע אם מחר.

ניסן סלומינסקי: ועדת הכנסת.

יצחק כהן: יריב כאן.

אחמד טיבי: אתה רוצה עכשיו ועדת כנסת?

אחמד טיבי: אין בעיה.

אחמד טיבי: אתה מאיים עלינו בוועדה?

ניסן סלומינסקי: אני לא מאיים בשום דבר.

ניסן סלומינסקי: אני לא יודע אם מחר ועדת הכנסת תתכנס.

ניסן סלומינסקי: מה זה קשור ליריב?

גילה גמליאל: יריב ממלא מקום יושב ראש הכנסת והוא יכול לכנס את הוועדה.

ניסן סלומינסקי: יש לוועדה יושב ראש.

יצחק כהן: אין בעיה.

יצחק כהן: תעשה מה שאתה רוצה.

יצחק כהן: זה נושא חדש ראשון.

יצחק כהן: יש לנו עוד.

אחמד טיבי: אני חייב לומר מילת תודה לגילה.

אחמד טיבי: בכל זאת היא עמדה לצד הסטודנטים.

יצחק כהן: גילה, כל הכבוד.

יצחק כהן: הסטודנטים לא ייפגעו אפילו בשקל.

יצחק כהן: נחזיר את המצב לקדמותו.

ניסן סלומינסקי: אז למה אתה לא רוצה לאשר ואתה משבח אותה?

יצחק כהן: אנחנו לא רוצים שהסטודנטים ייפגעו.

ניסן סלומינסקי: אבל הולכים לדון בהצעה משפרת.

יצחק כהן: לא לפגוע בהם.

אחמד טיבי: גילה, במה ההצעה משפרת?

גילה גמליאל: את המצב הקיים היא לא משפרת.

יצחק כהן: לא.

יצחק כהן: אנחנו רוצים שהמצב הקיים יישאר.

ניסן סלומינסקי: התיאור שלך כנראה לא היה מדויק.

ניסן סלומינסקי: בכחול יש ביטול של זה וכאן יש הצעה להשאיר את זה.

יצחק כהן: מה להשאיר?

ניסן סלומינסקי: להשאיר חלק מזה.

יצחק כהן: אנחנו רוצים להשאיר את המצב הקיים.

יצחק כהן: לא מה שבכחול.

יצחק כהן: אנחנו לא רוצים שהסטודנטים ייפגעו.

ניסן סלומינסקי: אבל יש את הכחול.

יצחק כהן: לא.

יצחק כהן: אנחנו רוצים לבטל את הכחול.

בועז טופורובסקי: זה נעשה בהסכמה עם הסטודנטים.

יצחק כהן: עזוב.

יצחק כהן: זנחת אותם.

יצחק כהן: אנחנו עם גילה.

יצחק כהן: גילה, כל הכבוד.

בועז טופורובסקי: יופי שאתה עם גילה.

יעקב ליצמן: למה אתה לא מפרגן לגילה?

יצחק כהן: היא לא רוצה שהסטודנט ייפגע בשקל.

בועז טופורובסקי: אני רוצה שהסטודנט ייפגע?

יצחק כהן: תחבור לגילה.

יצחק כהן: אנחנו הולכים לחבור לגילה.

יצחק כהן: הפשרה שלך פוגעת בסטודנטים.

ניסן סלומינסקי: אנחנו הולכים לדון על ההצעה של גילה שהיא גם של בועז.

גילה גמליאל: התבלבלו.

גילה גמליאל: השר פרסם את זה אחרת.

ניסן סלומינסקי: זאת אותה הצעה רק היא הוסיפה הוראת שעה.

אחמד טיבי: אולי היא תגיד מה ההצעה שלה.

יצחק כהן: נושא חדש.

אחמד טיבי: החלטנו שזה נושא חדש.

יצחק כהן: נכון.

יצחק כהן: הלאה.

יצחק כהן: הנושא הבא.

ניסן סלומינסקי: אתם לוקחים את האחריות בנושא הזה.

יצחק כהן: כן, כן.

אחמד טיבי: מה עם הדסה?

אחמד טיבי: מתי הנושא של הדסה עולה?

יצחק כהן: שערה משערות ראשו של סטודנט לא תיפול.

אחמד טיבי: לרבות סטודנט חרדי.

ניסן סלומינסקי: אם זה היה תלוי בי, אני הייתי דן על הכחול, אבל אני נותן את הקרדיט לחבריי.

יעקב ליצמן: אנחנו יודעים שאתה רוצה לדפוק את הסטודנטים.

ניסן סלומינסקי: אני רואה כמה אתם דואגים להם.

אחמד טיבי: חברי האופוזיציה, להלן הקבוצה, בתמיכתה של גילה.

יצחק כהן: לא ניתן לך לפגוע בהם.

ניסן סלומינסקי: אני רואה כמה אתם דואגים להם.

בועז טופורובסקי: הם פשוט חוצפנים.

בועז טופורובסקי: מגיעים להסכמות אתם.

יצחק כהן: תירגע.

יצחק כהן: תירגע חבר.

עיסאווי פריג': התעוררת?

בועז טופורובסקי: שמעתם את יושב ראש התאחדות הסטודנטים.

יצחק כהן: אתה פגעת בסטודנטים.

יצחק כהן: תירגע.

ראובן ריבלין: טופורובסקי, למה אתה מתווכח?

ניסן סלומינסקי: במה שהיא תגיד, אתה מוכן לדון?

יצחק כהן: נושא חדש.

ראובן ריבלין: הוא אומר שהנושא שהיא מעלה, הוא נושא חדש.

ראובן ריבלין: נושא חדש עובר לוועדת הכנסת.

ראובן ריבלין: מחר בבוקר תכנסו את ועדת הכנסת.

בועז טופורובסקי: הגיעו להסכמה עם הסטודנטים.

בועז טופורובסקי: כשיגיעו להסכמות עם הישיבות, אני שומע מה מדברים, מבחינתי זה יהיה נושא חדש.

יצחק כהן: אין בעיה.

בועז טופורובסקי: אל תדאג, אני חבר בוועדה.

בועז טופורובסקי: אתם יודעים מה הכי טוב.

בועז טופורובסקי: הגאונות אצלכם.

בועז טופורובסקי: גאונים.

בועז טופורובסקי: גאוני הדור אתם.

בועז טופורובסקי: דואגים הכי טוב.

ראובן ריבלין: גמרנו.

ראובן ריבלין: הדיון נגמר.

ראובן ריבלין: זה עובר לוועדת הכנסת.

ניסן סלומינסקי: רובי, יש ויכוח ביניהם.

ראובן ריבלין: הועבר לוועדת הכנסת.

ראובן ריבלין: נקודה.

ניסן סלומינסקי: רק רגע.

ניסן סלומינסקי: עוד לא העברנו.

בועז טופורובסקי: בזמנכם היו כל הקיצוצים בהשכלה.

יעקב ליצמן: יש לי רושם שלא ישנת בלילה.

יצחק כהן: יש לך חור בהשכלה.

יצחק כהן: ילד, יש לך חור בהשכלה.

בועז טופורובסקי: שקל לא נתתם לסטודנטים.

בועז טופורובסקי: עכשיו אתם דואגים להם.

יצחק כהן: יש לך חור בהשכלה.

יצחק כהן: שבעה וחצי מיליארד להשכלה הגבוהה.

יצחק כהן: זה אנחנו נתנו ולא אתה.

בועז טופורובסקי: זה לא אתה.

יצחק כהן: אני, אני.

בועז טופורובסקי: אני הייתי יושב ראש התאחדות הסטודנטים.

יצחק כהן: אתה לא היית שום דבר.

יצחק כהן: אף פעם לא היית שום דבר.

בועז טופורובסקי: אתה לא היית במשא ומתן.

בועז טופורובסקי: אני הייתי יושב ראש התאחדות הסטודנטים ואני יודע.

בועז טופורובסקי: פעם אחת לא דיברתי אתך.

בועז טופורובסקי: עם שטייניץ דיברתי.

יצחק כהן: אני לא צריך לדבר אתך.

בועז טופורובסקי: עם גדעון סער דיברתי.

בועז טופורובסקי: עם טרכטנברג דיברתי.

יצחק כהן: למה אני צריך לדבר אתך?

יצחק כהן: מי אתה?

בועז טופורובסקי: עם בנימין נתניהו דיברתי.

בועז טופורובסקי: מה אתה היית קשור בכלל?

יצחק כהן: מה אתה אומר?

יצחק כהן: לא ניתן לך לפגוע בסטודנטים.

בועז טופורובסקי: מה אתה יודע בכלל?

בועז טופורובסקי: תגן על הסטודנטים, טוב מאוד.

יצחק כהן: הפשרה שלך פוגעת בסטודנטים.

בועז טופורובסקי: גאון הדור.

בועז טופורובסקי: מגן על הסטודנטים.

בועז טופורובסקי: תגן עליהם.

בועז טופורובסקי: אני מחכה לרגע שנדון על הישיבות ותראה שאז יהיה נושא חדש.

ניסן סלומינסקי: אתם עומדים על זה שזה נושא חדש?

יצחק כהן: כן.

אחמד טיבי: הוויכוח הסתיים.

ניסן סלומינסקי: נעבור לנושא אחר.

ניסן סלומינסקי: מאחר שחבריי לא רוצים לדון בכחול כרגע, זה יעבור לוועדת הכנסת.

ניסן סלומינסקי: לא יצא מזה כלום.

ראובן ריבלין: יריב לוין יקרא לוועדת הכנסת בשעה מסוימת.

שגית אפיק: רביזיה על החלטת הפיצול לגבי עיצומים כספיים.

ניסן סלומינסקי: מי בעד קבלת הרביזיה?

ניסן סלומינסקי: הצבעה הרביזיה לא התקבלה.

שגית אפיק: רביזיה על הסתייגות של חבר הכנסת אחמד טיבי לסעיף התחילה, לסימן מס הכנסה.

ניסן סלומינסקי: מי בעד קבלת הרביזיה?

ניסן סלומינסקי: החלטה גורלית.

ניסן סלומינסקי: הצבעה הרביזיה לא התקבלה.

אחמד טיבי: אכזבת אותי, רובי.

ראובן ריבלין: באמת לבי עם הבקשה שלך, אבל אני כנראה נגד ערבים ולכן אני מצביע כך.

ראובן ריבלין: חברים, נמשיך.

שגית אפיק: רביזיה על ההסתייגות של חבר הכנסת עיסאווי פריג' והקבוצה לגבי תעודת משלוח.

ניסן סלומינסקי: מי בעד קבלת ההסתייגות?

ניסן סלומינסקי: הצבעה הרביזיה לא התקבלה.

אחמד טיבי: עיסאווי, אנשים הלכו לקראתך.

אחמד טיבי: אל תמשיך כי אחרת רובי יספר לך את הסיפור על עצמותיו של הרצל.

עיסאווי פריג': זה מעניין.

עיסאווי פריג': ניסן, אני חדש בכנסת ואת הסיפור הזה לא שמעתי ואני מבקש לשמוע.

אחמד טיבי: לכן רובי כאן.

אחמד טיבי: זאת השעה המתאימה לשמוע את הסיפור על העצמות של הרצל.

ניסן סלומינסקי: יהיה זמן לזה אבל לא עכשיו.

אחמד טיבי: ניסן, מדובר בסיפור היסטורי חשוב.

עיסאווי פריג': חשוב לי לשמוע את הסיפור.

עיסאווי פריג': אני לא מכיר את הסיפור ורוצה לשמוע אותו.

שגית אפיק: אתה יכול להצביע על סעיף 42(א).

ניסן סלומינסקי: אנחנו מצביעים על קבלת הסעיף הזה כנוסח הוועדה.

ניסן סלומינסקי: הצבעה הסעיף – התקבל כנוסח הוועדה.

שגית אפיק: אפשר להצביע על סעיף 45(11) ועל סעיף 46(א), העברת טובין לעוסק הרשום באזור כנוסח הוועדה.

ניסן סלומינסקי: מי בעד קבלת הסעיפים?

ניסן סלומינסקי: הצבעה הסעיפים – התקבלו כנוסח הוועדה.

ניסן סלומינסקי: עכשיו רובי יכול לספר את הסיפור.

עיסאווי פריג': רובי, עברית היא השפה השנייה שלי ולא שפת האם.

עיסאווי פריג': אני מבקש ממך לספר לאט, לאט, לאט כדי שאני אפנים ואבין.

ניסן סלומינסקי: רובי, בבקשה.

ניסן סלומינסקי: יש לך שתי דקות.

ניסן סלומינסקי: (חבר הכנסת ריבלין מספר סיפור).

ראובן ריבלין: זה לא סיפור ציוני.

ראובן ריבלין: זאת אמת.

אחמד טיבי: תקשיב למשפט – זה לא סיפור ציוני, זאת אמת.

אחמד טיבי: זה הניצחון הגדול ביותר שלי בוועדה היום.

אחמד טיבי: להלן – הקבוצה.

ניסן סלומינסקי: ממילא אני מפצל את זה.

אחמד טיבי: הבנתם את מוסר ההשכל?

אחמד טיבי: אני מכיר את זה מאז 1999.

אלעזר שטרן: יכולנו לסיים לפני חמש שעות.

גילה גמליאל: אז לא היית נהנה.

ניסן סלומינסקי: רבותיי, הנושא הבא הוא קצבאות ילדים.

משה גפני: נושא חדש.

יצחק כהן: התייעצות סיעתית.

יצחק כהן: זה נושא כבד.

גילה גמליאל: עוד מעט.

גילה גמליאל: באמצע תתייעצו.

יצחק כהן: אי אפשר.

יצחק כהן: זה בא בהתחלה.

יעקב ליצמן: אפשר באמצע הפרק.

ניסן סלומינסקי: אני לא יודע אם אפשר באמצע הפרק.

ניסן סלומינסקי: נעשה עכשיו את ההתייעצות הסיעתית.

ניסן סלומינסקי: השעה 02:12.

ניסן סלומינסקי: בשעה 02:20 ממשיכים.